**Tema№ 1**

**Tema: Zähmeti goramagyň hukuk, guramaçylyk we ykdysady meseleleri. Edara, kärhanalarynda we guramalarda zähmet çekilende gabat gelýän howply we zyýanly önümçilik faktorlaryň bölünişi.**

***“Zähmeti goramagyň” usuly esasy bolup:*** zähmet şertlerini, tehnologiki prosesleri, önümçiligiň enjamlaşdyrylyşyny, öndürilýän önümleriň önümçilikde peýdalanylanda howplary ýüze çykaryp bilmek mümkinçiliklerini ylmy taýdan barlamak durýar. Şeýle barlaglaryň esasynda önümçiligiň howply bölümleri kesgitlenilýär, mümkin bolan howply ýagdaýlar ýüze çykarylýar we olary ýok etmegiň we öňüni almagyň çäreleri işlenilip düzülýär.

***“Zähmeti goramagyň” esasy maksady:*** amaly tehniki ylym bolup, ol önümçilik howplaryny we käri sebäpli zyýanlary ýüze çykarýar we öwrenýär, şeýle hem önümçilik betbagtçylykly hadysalary, käri sebäpli kesellemeleri, awariýalary we ýangynlary ýok etmek maksady bilen olaryň öňüni almagyň ýa-da gowşatmagyň usllaryny işläp düzýär. Bu ylmyň esasy öwrenýän obýektleri bolup adam zähmet prosessinde, önümçilik sredasy, adamyň senagat enjamlary, tehnologiki prosessleri bilen özara baglanyşyklary, zähmedi we önümçiligi gurnamak durýar.

**Kärhanalarda zähmeti goramak boýunça işleri gurnamak*.***

Kärhanalarda zähmeti goramak boýunça işleri ýolbaşçylyk tutuş kärhana boýunça direktor we baş inžener tarapyndan sehlerde, laboratoriýa bölüminde olaryň göniden – göni ýolbaşçylary tarapyndan amala aşyrylýar. Olaryň tehniki prosesleriň we enjamlaryň howypsyzlygyny, bejeriş işleriniň öz wagtynda geçirilmegini, hereket edýän we täze işläp düzülen zähmet howpsyzlygy baradaky standartlaryň ornaşdyrmagyny, howpsyzlyk tehnikasynyň düzgünleriniň we önümçilik sanitariýasynyň berjaý edilmegini üpjün edýärler.

Zähmetiň howpsyz şertini gurnamak üçin kärhanalarda zähmeti goramak bölümleri döredilýär. Bu bölümiň esasy wezipeleri zähmeti goramak boýunça işleri gurnamakdan döwlet we pudak standartlarynyň, howpsyzlyk tehnikasynyň önümçilik sanitariýasynyň berjaý edilmesine gözegçilik etmekden şeýle hem işgärlere howpsyzlyk tehnikasy barada hukuklary we instruktažlary geçirmekden ybarat.

***Bellenen tertiplere laýyklykda işgärleriň işe kabul edilen we işleýän döwürinde kesgitlenen wagt aralygynda instruktažlaryň şeýle görnüşlerini geçirýärler:***

1. Giriş instruktažy. Täze işgäri işe kabul edilende oňa kärhana boýunça howpsyzlyk tehnikasy boýunça instruktaž geçirýärler ( bu geçirýär işe girişmäge hukuk bermeýär).
2. 1- instruktaž. Täze işgäri bellenen iş ýerinde howpsyzlyk tehnikasynyň düzgünleri we işe howpsyz geçirmegiň işi bilen tanyşdyrýarlar we işe girişmäge hukuk berýär.
3. Gaýtadan geçirilýän instruktaž. Işgärleriň howpsyzlyk tehnikasynyň düzgünlerini bilmeýänligini barlamak üçin kesgitlenen wagt aralygynda geçirilmeýär.
4. Meýilnamadan daşary instruktaž. Bu haçanda tehnologiki prosesde haýsydyr bir üýtgeşme girizilende ýa-da haýsydyr bir işgär bilen baglylykda heläkçilikli ýagdaý ýüze çykanda geçirilýär.
5. Ýörite instruktaž – bu haçanda işgäri wagtlaýyn işleri ýerine ýetirmäge iberilende geçirilýär.

Haçanda kärhanalarda, howply we partlaýjy gazlar bilen işlenilýän ýagdaýynda gaz halas ediji gulluklar döredilýär. Bu gullugyň esasy wezipesi gazyň gurşap alan sreda çykmagynyň aýrylmagynyň öňüni almak we gaz sebäpli heläkçiligi we onuň netijelerini ýok etmekden ybaratdyr.

Şeýle hem ýangyn howply maddalar bilen işleýän kärhanalarda ýangyn söndüriji toparlar döredilýär. Bu toparyň esasy wezipesi ýangyny duýdyrmak onuň öňüni almak, söndürmek we onuň netijelerini ýok etmekden durýar.

Kärhananyň administrasiýasy işgärleriň zähmeti goramak boýunça çäreleri geçirmäge borçlydyr. Bu çäreleriň meýilnamasy kärhananyň kärdeşler guramasynyň gatnaşmagynda düzülýär we tassyklanylýar. Bu çäreleri maliýeleşdirmek. Köplenç kärhananyň girdeýjiniň hasabyna amartizision fondyň hasabyna käbir ýadaýda bolsa bankdan alnan karz puluň hasabyna harç edilýär.

***Administrasiýanyň zähmeti goramak boýunça işleri gurnaýşyna we bellenen çäreleri berjaý edişine şu aşakdaky guramalar gözegçilik edýärler***

1. Kärdeşler arkalaşygy;
2. Ýörite ygtyýarly döwlet inspeksiýalary we gulluklary (tehniki inspeksiýa, sanitar gullugy, požar inspeksiýa, energetiki gözegçilik, döwlet ähtiýaçlyk gözegçilik, ekologiki inspeksiýa we jemgiýetçilik barlagy we ş.m);

3. Ýokary gözegçiligi döwletiň baş prokurory amala aşyrylýar. Tehnikanyň we tilsimatyň önümçiliklerde gowylandyrylmagy üçin zähmeti goramak boýunça dokumentlere seredilýär.Biziň ýurdumyzda zähmet howpsuzlygynyň standartlarynyň ulgamy girizilen (ZHSU), ýagny ol zähmet prosesinde adamyň işe ukyplylygyny, saglygyny goramak, zähmet howpsuzlygyny üpjün etmekligeugrukdyrylan ZHSU ähli taraplaýyn ösýär: ýagny, döwlet pudaklaryndan: ZHSU ähli standartlarysaglygy goraýyş Ministrligi tarapyndan razylaşylýar.Döwlet standartlarynyň ZHSU 12 şifr bilen belgilenen.12 şifrden soň goýulýan ýene-de ZHSU-ry 5 şiferden 0,1,2.3.4 ybarat.Iň soňky iki şifri onuň hasaba alyş ýylyny görkezýär.Mysal üçin GOST 12.0.001-74 şeýle okalýar.

ZHSU, 0 ulgamy, 001 nomer, 1974 ýyl.0 ulgamy gurmak üçin (tertipleşdirmek) guramaçylykly-medodiki standarty; 1-howply we zyýanly önümçilik faktorlarynyň görnüşlerini boýunça normalar we talaplar;

2-önümçilik enjamlaryna bolan howpsuzlyk talaplary; 4-işgärleriň gorag serişdelerine talaplar.

Zähmeti goramagyň kadalary we düzgünleri.

Enjamlaryň awariýasyz we howpsuz peýdalanylmagy üçin onuň pasportynda we göekezme instruksiýasynda ähli görkezmelerini anyk üpjün etmeli.Ýalňyşlyklary düzetmekligi we üýtgeşmeler girizmeklik diňe DOST-na gabat getirip zawod taýýarlaýjylaryň hat üsti bilen razylaşmagy esasynda ýerine ýetirilýär.

Profilaktiki işleriň ulgamy kärhanalarda zähmet höwpsyzlygynyň üpjünçiligi boýunça inžener-tehniki işgärleri (kärleri tassyklanan) tarapyndan ýerine ýetirilýär.

Smenanyň naçalnigi ýa-da uçastkalaryň başlygy tehnologiki prosesleriň önümçiligiň howply stadiýalarynyň parametrlerini özi gözegçilik edýär, tehnologiki (tilsimat) enjamlaryň ýagdaýlaryny her gün barlaýar. Mehaniki ýa-da sehiň energetigi enjamlaryň howpsyz peýdalanylyşyny barlaýar, remont işlerinde iş ýerleriniň taýýarlygyny barlaýar, enjamlaryň tehniki peýdalanyş düzgünleriniň ähli bozulmalaryny anyklaýar we hasap ýöredýär, zähmet şertlerini howpsyzlyk tehnikasyny gowulandyrmak üçin çäreleri ýerine ýetirýär.

Sehiň naçalnigi her gün žurnaldaky we hopwsyzlyk tehnikasy boýunça prafilaktiki işleriň žurnalyny barlaýar.

**Howpsyzlyk tehnikasy instruktažlar.**

Himiýa we nebit himiýa, nebit gaýtadan işleýän senagatlaryň kärhanalanynda instruktažynyň tertibi laýyk gelýän tassyklanan düzgün bilen gurnalan. Bu düzgünler DOST-nyň 12 . 0 . 004-79 esasynda düzülen, ýagny Zähmet howpsyzlygynyň işlenilişini öwrenýän gurama. Umumy düzgün. Bu düzgüne laýyklykda kwalifikasiýasyna, iş stažyna, kärine garamazdan ähli işgärler instruktaž geçýärler.

Dost 12 . 0 . 004-79-njy boýunça instruktažyň geçirilişi aşakdaky görnüşlere bölünýär: girizilýän, ilkinji, gaýtalanýan, meýilnamadan daşary, işiň gidişindäki girizilýän instruktaž: munda ähli işe alynýan işgärler; kärine, stažyna, okaýarmy, talypmy, tejribe geçýärmi bularyň hemmesi işiň başyna çenli girizilýän instruktažy geçmeli.

**Işçi ýerde ilkinji instruktaž.**

Gizilýän instruktaž geçmek bilen işe girýän adamy özbaşdak işlemeklige goýberilenok. Gurluşykçylar, montažçylar, kärhananyň teritoriýasynda işleýänler işlenilýän ýerde hökman ilkinji instruktažy geçmeli.

**Gaýtalanýan instruktaž.**

Her alty aýdan barlag üçin we bilim derejesini ýokarlandyrmak üçin gaýtalanýan instruktaž geçmeli.

Meýilnamadan daşary instruktaž. Zähmeti goramak düzgüni üýtgände, tehnologiki prosesiň we beýleki faktorlar, ýagny zähmet howsuzlygyna täsir edýän faktorlar üýtgände, şeýle hem awariýa ýagdaýyna eltilende meýilnamadan daşary instruktaž geçirilýär.

Işiň gidişindäki instrutaž.Bu instruktaž işgärler bilen jogapkärçilikli işi gönükdirilmeginde geçirilýär.

**Zähmeti goramak gullugy.**

Himiýa we nebiti gaýtadan işleýän senagatlarda zähmeti goramak gullugy howpsuzlyk tehnikasy boýunça işiň ýeke-täk ulgamy baradaky ˝Düzgüne˝ laýyklykda gurnalýar.bu ulgam kärhananyň ýolbaşçylarynyň we ižener-tehniki işgärleriniň borçlaryny kesgitleýär, şeýle hem olaryň profilaktiki işleriniň formalaryny we usullaryny kesgitleýär.

Kärhanalarda zähmet howpsuzlygy howpsuzlyk tehnikasy boýunça işçi düzgünleri, injener- tehniki berjaý etmegine bagly.

Zähmetiň howpsuz şertlerini we sagdynlygy kärhanalarda döredýän direktordyr. Baş inžener ähli guramaçylykly-tehniki işinde zähmetiň howpsyz şertini döretmek boýunça baş bolar. Ol zähmeti goramak gullugynyň işine ýolbaşçylyk edýär, zähmeti goramak üçin ýyllyk meýilnama düzýän we şol meýilnamanyň ýerine ýetirilmegine gözegçilik edýär.

Direktoryň orunbasary işde özüne degişlileri howpsyzlyk tehnikasy boýunça iş bilen üpjün etýär. Baş hünärmenler enjamlaryň, gurallaryň, energiýa gurluşyň jaýlaryň, wentillýasiýa ulgamlaryň, ýangyn söndürýän ulgamlaryň peýdalanylyşyny we tehniki ýagdaýlaryny gurnaýar. Olar remontda, enjamlary montaž etmek-de we gurluşykda zähmeti goramak düzgüniniň berjaý edilmegini barlamaly.

Sehleriň, desgalaryň, bölümleriň naçalnigi iş ýerinde bütünleý howpsyzlyk şertleri bilen üpjün etmeli, tehnologiki (tilsimaty) prosesler geçirilende, gaza howply, ýangyna howply prosesler geçirilende howpsyzlyk tehnikasy boýunça düzgünleri üpjün etmeklige gözegçilik etmeli.

Bölümiň işgärleri ähli sehda, desgalarda we uçastkalarda zähmeti goramak ýagdaýyny barlamaga hukuklary bar. Eger-de işgärleriň saglygyna we ömrüne howply iş bolsa obýettleriň ýolbaşçylarynyň üsti bilen işlemegi gadagan etmekligi ýerine ýetirýär; olardan betbagtçylyga uçranlar öz wagtynda yzarlanmagyny talap edip bilýärler we bu barada akt düzmek barada hem talap edip bilýärler.

**Zähmet goramagy dolandyrmagyň wezipeleri we esasy elementleri**

2.1.Zähmet goramagy dolandyrmak işleýänleriniň howpsyz we ýokary öndürijliklizähmet şertlerini döretmäge bilelikdäki işini ylalaşmak we ugrukdyrmak boýunça kärhananyň ýolbaşçysynyň (iş berijiniň) we dolandyryş apparatynyň hereketleriniň jemini aňladýar.

2.2.Zähmeti goramagy dolandyrmak prosesi-önümçilik kollektiwlerine , olaryň işini guramak we ugrykdyrmak üçin maksatly täsir etmekdir; ol hem maglumatlary ýygnamakdan we baha bermekden, zähmeti goramagyň normalaryndan we talaplaryndan gyşarmalary ýüze çykarmakdan we olary galjaň tertipde düzetmekden, önümçilikleriň, obýektleriň howpsuzlygyny üpjin etmekden, adatdan daşary ýagdaýlara , awariýalara we betbegtçylyk hadysalara getirip biljek sebäpleri öz wagtynda düzetmekden ybaratdyr.

2.3.Zähmeti goramagy dolandyrmagyň esasy ýörelgeleri aşakdakylardan ybaratdyr:

2.3.1.Kärhananyň önümçilik işiniň netijelerine garanyňda işgärleriň ömriniň we saglygynyň ileri tutulmagy, zähmetiň howpsyz we sagdyn şertlerini döretmek üçin kärhanalaryň jogapkärçiligi;

2.3.2.Zähmeti goramagyň wezipeleriniň şu meseleler boýunça döwlet we ýörite maksatnamalaryň esasynda toplumlaýyn çözülmegi ;

2.3.3.Işgärleri sosial taýdan goragy,olaryň zähmet borçlaryny ýerine ýetirmek bilen baglanyşykda maýyp bolmagy, kesp-kär bilen baglanyşykly kesellemegi zerarly ýa-da saglygyna başga hili ýetirlen zyýanyň öweziniň doly tölenilmegi;

2.3.4.Zähmet goramak boýunça ýeketäk normatiwleriň bellenilmegi;

2.3.5.Zähmeti goramagy dolandyrmagyň ykdysady usullarynyň ullanylmagy,ýeňillikli salgyt salmagyň geçirilmegi;

2.3.6.Işleriň howpsuz usullaryna okadylmagyň amala aşyrylmagy:kadrlaryň hünärler boýunça taýýarlama we işgärleriň hünär bilimleriniň ýokarlandyrylmagy;

2.3.7.Potensiýal howply önümçilikleriň lisenzirlenmegi, önümçiligiň(işleriň, hyzmatlaryň)howpsyzlyga sertifikatlaşdyrylmagy;

2.3.8.Önümçilikde awariýalaryň we betbagtçylyk hadysalaryň ,şeýle hem kesp-kär bilen kesellemeleriň hasaby we analizy;

2.3.9.Saglygy goramagyň, zähmet gigiýenasynyň we howpsyzlygynyň meseleleriniň çözilmegi;

2.3.10.Zähmeti goramak ugrunda profsoýuz, jemgiýetçilik guramalaryň işiniň goldalynmagy;

2.3.11.Zähmeti goramagyň problemallaryny çözmekde halkara hyzmatdaşlygy, zähmet şertlerini gowulandyrmak we howpsyzlygyny ýokarlandyrmak boýunça işini guramagyň dünýä tejribesiniň peýdalanylmagy.

2.4.Zähmeti goramagy dolandyrmagyň ulgamy aşakdaky wezipeleriň çözülmegine

ugrukdyrylandyr:

2.4.1.Önümçiligi dolandyrmagyň hemme derjelerinde zähmeti goramak ugrunda işleri guramagyň kämilleşdirilmegi;